ທ່ານນາງ Clinton ແລະທ່ານ Rubio ປະກາດ ເຂົ້າຮ່ວມ ແຂ່ງຂັນເລືອກຕັ້ງ ປະທານາທິບໍດີ ສຫລ
ສະມາຊິກ​ສະພາ​ສູງ​ Marco Rubio ປະກາດລົງ​ແຂ່ງຂັນ​ ໃນ​ວັນຈັນ​ມື້​ນີ້ ໜຶ່ງ​ມື້​ຫຼັງ​ຈາກ ​ອະດີດ​ ລມຕ ຕ່າງ​ປະ​ເທດ Hillary Clinton ໄດ້ປະກາດເຈດຕະນາ ຂອງທ່ານນາງ.
ການແຂ່ງຂັນເພື່ອເປັນປະທານາທິບໍດີສະຫະລັດຄົນຕໍ່ໄປ ກຳລັງໜາແໜ້ນຂຶ້ນຢ່າງໄວ ພ້ອມກັບທີ່ ສະມາຊິກສະພາສູງ Marco Rubio ຈະປະກາດເຂົ້າແຂ່ງຂັນໃນວັນຈັນມື້ນີ້ ໜຶ່ງມື້ ຫຼັງຈາກອະດີດລັດຖະມົນ ຕີການປະເທດ Hillary Clinton ເລີ້ມທຳການໂຄສະນາຫາສຽງເລືອກຕັ້ງຂອງທ່ານນາງ ຄາດວ່າທ່ານ Rubio ໄວ 43 ປີ ຊຶ່ງເປັນລູກຂອງຊາວອົບພະ ຍົບມາຈາກຄີວບານັ້ນ ຈະປະກາດເຂົ້າຮ່ວມແຂ່ງຂັນຢ່າງເປັນ ທາງການ ໃນ ຕອນແລງວັນຈັນມື້ນີ້ ທີ່ນະຄອນ ໄມອາມີ ລັດ ຟລໍຣິດາ ບ່ອນທີ່ບັນດາ ເຈົ້າໜ້າທີ່ໄດ້ເລີ້ມຈົດທະບຽນ ພວກ ຊາວຄີວບາທີ່ຫຼົບໜີຈາກລັດຖະ ບານ Fidel Castro ໃນຊຸມ ປີ 1960 ນັ້ນ ພາບວີດີໂອ ໂຄສະນາສົ່ງເສີມຄຳປະກາດເຂົ້າຮ່ວມສະໝັກຂອງທ່ານ Rubio ເວົ້າວ່າ ທ່ານ Rubio ແມ່ນເປັນ  ວີດີໂອດັ່ງກ່າວປະກອບ ດ້ວຍຄຳປາໄສຫຼາຍບັ້ນຂອງທ່ານ ທີ່ສົ່ງເສີມຄວາມຈຳເປັນສຳຫລັບສະຫະລັດ ທີ່ຈະຕ້ອງ ເປັນຜູ້ນຳໂລກທີ່ແຂງແຮງ ແລະຕຳໜິຕິຕຽນນະໂຍບາຍ ຂອງປະທານາທິບໍດີບາຣັກ ໂອບາມາ ທ່ານ Rubio ຈະເປັນຜູ້ສະໝັກຄົນທີສາມ ຈາກພັກ Republicanເພື່ອຍາດເອົາການແຕ່ງ ຕັ້ງ ໃຫ້ເປັນຜູ້ສະໝັກຮັບເລືອກຕັ້ງຂອງພັກສຳລັບການເລືອກຕັ້ງປະທານາທິບໍດີ ໃນປີ 2016 ແຂ່ງກັບເພື່ອນສະມາຊິກສະພາສູງດ້ວຍກັນ 2 ທ່ານ ຄື ທ່ານ Rand Paul ແລະ ທ່ານ Ted Cruz ທີ່ໄດ້ປະກາດໄປແລ້ວນັ້ນ ສ່ວນທ່ານ Scott Walker ຜູ້ວ່າການລັດ Wisconsin ແລະທ່ານ Jeb Bush ອະດີດ ຜູ້ວ່າການລັດຟລໍຣິດາ ກໍຄາດວ່າ ຈະເຂົ້າ ແຂ່ງຂັນເຊັ່ນກັນ ທ່ານນາງ Hillary Clinton ໄດ້ປະກາດເຂົ້າແຂ່ງຂັນເພື່ອໃຫ້ໄດ້ເປັນຜູ້ທີ່ຖືກແຕ່ງຕັ້ງຂອງ ພັກ Democrat ໃນວີດີໂອທີ່ນຳອອກເຜີຍແຜ່ ທາງອິນເຕີແນັດ ໃນວັນອາທິດວານນີ້ ຊຶ່ງທ່ານນາງໄດ້ໃຫ້ຄຳໝັ້ນສັນຍາ ທີ່ຈະເຮັດວຽກໃຫ້ພວກຄົນຊັ້ນກາງໃນສະຫະລັດນັ້ນ ທ່ານນາງຄລິນຕັນ ກ່າວວ່າ ທ່ານນາງກ່າວຕື່ມວ່າ ທ່ານນາງຄລິນຕັນ ເປັນສະມາຊິກພັກ Democrat ຄົນທຳອິດທີ່ເຂົ້າແຂ່ງ ເພື່ອຂຶ້ນດຳລົງ ຕຳແໜ່ງແທນທ່ານໂອບາມາ ທີ່ໄດ້ຊະນະທ່ານນາງໃນການເລືອກຕັ້ງຂັ້ນຕົ້ນຂອງພັກເດໂມແກຣັດ ໃນປີ 2008 ແລະບໍ່ສາມາດສະໝັກເປັນປະທານາທິບໍດີຕື່ມອີກໄດ້ ຫຼັງຈາກດຳລົງຕຳແໜ່ງມາໄດ້ສອງສະໄໝແລ້ວ ການສຳຫຼວດຫາງສຽງ ປະຊາຊົນຫວ່າງໄວໆມານີ້ ສະແດງໃຫ້ເຫັນວ່າ ທ່ານນາງຄລິນຕັນ ຈະສາມາດເອົາຊະນະ ພວກສະມາຊິກພັກເດໂມແກຣັດຄົນອື່ນໆໄດ້ ຕະຫຼອດທັງຊະນະ ຜູ້ສະໝັກແຂ່ງຂັນທັງໝົດຂອງພັກ Republican ໃນການເລືອກຕັ້ງທົ່ວໄປຢ່າງຖ້ວມລົ້ນ